Delmonas

Delmonas (arba dalmonas) – lietuvių moterų puošni kišenė, austine juostele (rištuvu) rišta prie juosmens; būdinga tik Mažajai Lietuvai. Siūtas iš aksomo, šilko, vilnelės, medvilnės. Tai specialus maišelis, pasiūtas iš tamsesnės medžiagos, išsiuvinėtas įvairiaspalvių siūlų gėlytėmis, paukščiukais, papuoštas dar ir karoliukais. Kampuose kartais buvo išsiuvinėjami savininkės inicialai, data. Moterys delmone laikydavo pinigus, nosinaitę, įvairias smulkmenas.

XVIII a. pab. – XX a. pr. lietuvninkių aprangoje delmonai atliko praktinę funkciją – darbuojantis namuose ar išeinant iš jų į delmonus buvo galima susidėti smulkius daiktus data..

Iki XX a. buvo klaipėdiškių moterų tautinių drabužių dalis. Vyresnės moterys delmonus ryšėjo iki XX a. 5 dešimtmečio.

Žodis „delmonas“ yra turkybė ( „sermėga, rūbas“), patekusi per slavų kalbas (,  – toks husariškas švarkas).

2019 m. Mažosios Lietuvos delmonai Klaipėdos miesto savivaldybės etnokultūros centro iniciatyva buvo įtraukti į Lietuvos Nematerialaus kultūros paveldo vertybių sąvadą .

Šaltiniai 

Aprangos detalės
Lietuviška apranga
 Lietuvos nematerialus kultūros paveldas